**Návrh - Rámcová dohoda**

**o poistení zodpovednosti za škodu spôsobenú prevádzkou lietadiel   
č.**

uzatvorená podľa ustanovení § 261 ods. 9 zákona č. 513/1991 Zb. Obchodný zákonník   
v znení neskorších predpisov, § 788 a nasl. zákona č. 40/1964 Zb. Občiansky zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“)

Článok I

**Zmluvné strany**

**Poisťovateľ:**

Názov:

Sídlo:

Štatutárny zástupca:

IČO:

DIČ:

IČ DPH:

SWIFT:

IBAN:

[Tel: +421](Tel:+421)

Fax:

e-mail:

registrácia:

**Poistník:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2

812 72 Bratislava

IČO: 00 151 866

SWIFT: SPSRSKBAXXX

IBAN: SK7881800000007000180023

V zastúpení:

Funkcia: štátny tajomník Ministerstva vnútra SR na základe plnej moci

č. p.:

(ďalej len „Poistník“)

(spolu aj ako „zmluvné strany“).

Zmluvné strany uzatvárajú túto rámcovú dohodu ako výsledok verejnej súťaže na predmet zákazky „Poistenie zodpovednosti za škodu spôsobenú prevádzkou letúnov a vrtuľníkov pre rok 2025“ vyhlásenej vo Vestníku verejného obstarávania č. ..........pod značkou ............ – MSS zo dňa XY.XZ.2025 (ďalej len „verejné obstarávanie“).

Článok II

**Predmet rámcovej dohody**

1. Predmetom tejto rámcovej dohody sú podmienky pre poistenie zodpovednosti za škodu spôsobenú tretím osobám letúnmi a vrtuľníkmi vo vlastníctve Slovenskej republiky v správe Ministerstva vnútra Slovenskej republiky (ďalej aj ako „lietadlá“) na území a mimo územia Slovenskej republiky, záväzok Poisťovateľa poskytovať Poistníkovi služby poistenia zodpovednosti za škodu spôsobenú tretím osobám lietadlami vyplývajúce z uzavretej čiastkovej zmluvy (ďalej len „poistná zmluva“) a záväzok Poistníka tieto služby prevziať a zaplatiť Poisťovateľovi dohodnutú cenu stanoveného poistného.
2. Poistenie zodpovednosti za škodu pokrýva celkom 4 ks letúnov a 4 ks vrtuľníkov v súlade s prílohou č. 1 – Opis predmetu zákazky. Poistník si vyhradzuje počet lietadiel v poistnom období zmeniť v závislosti od svojich potrieb a finančných možností.
3. Poisťovateľ sa zaväzuje na základe doručenej písomnej výzvy Poistníka podľa čl. VIII bod 4. tejto rámcovej dohody predložiť Poistníkovi v lehote do desiatich (10) pracovných dní návrh na uzavretie poistnej zmluvy, ktorý bude v súlade s Prílohou č. 2 tejto rámcovej dohody. Predmetom poistnej zmluvy sú služby Poisťovateľa zákonného poistenia zodpovednosti za škodu spôsobenú prevádzkou lietadiel v konkrétnom poistnom období, uzavieranej za podmienok dohodnutých v tejto rámcovej dohode a Poistník sa zaväzuje poskytovať všetky údaje nevyhnutné pre uzavretie poistnej zmluvy v jednotlivých prípadoch poistenia. Rozsah poskytovaných služieb bude v súlade s touto rámcovou dohodou stanovený Poisťovateľom v návrhu doručenom Poistníkovi.
4. Prevádzkou lietadiel sa rozumejú lety za účelom prepravy osôb alebo nákladu (materiálové zásielky) po trase letu, ako aj činnosť lietadiel na území cudzieho štátu medzi jednotlivými letmi. Prevádzka lietadiel na území cudzieho štátu môže byť vykonávaná z civilného alebo vojenského letiska.
5. Špecifikácia poisťovaných lietadiel (ďalej aj ako „Zoznam lietadiel v súbore“), pri ktorých má Poistník povinnosť uzavrieť poistnú zmluvu podľa ust. § 13 zákona č. 143/1998 Z. z. o civilnom letectve a o zmene a doplnení niektorých zákonov v znení neskorších predpisov (ďalej len „zákon o civilnom letectve“) je uvedený v prílohe č. 1, ktorá je neoddeliteľnou súčasťou tejto rámcovej dohody.
6. Vlastný návrh plnenia predmetu zákazky - návrh poistnej zmluvy v súlade s doložkou AVN 52 E tvorí prílohu č. 2, ktorá je neoddeliteľnou súčasťou tejto rámcovej dohody.
7. Maximálna celková Cena uhradená Poistníkom na základe tejto rámcovej dohody/poistných zmlúv v súlade s výsledkom verejného obstarávania a s touto rámcovou dohodou je cena rovnajúca sa predpokladanej hodnote zákazky 650 000,00 EUR bez DPH.
8. Rozsah plnenia bude závisieť od potrieb Poistníka. Celková výška poistného za Zoznam lietadiel   
   v súbore za jeden (1) kalendárny rok začína 1.1.2025 a končí dňa 31. 12. 2025, je uvedená ako maximálna, v poistnej zmluve nemôže byť prekročená a jej výška je uvedená v prílohe č. 3 - Štruktúrovaný rozpočet ceny poistného, ktorá je neoddeliteľnou súčasťou tejto rámcovej dohody.
9. Vecné, finančné a časové rozloženie plnenia bude dohodnuté v poistnej zmluve pre konkrétne poistné obdobie.

Článok III

**Poistné riziká**

Poistenie zodpovednosti za škodu spôsobenú tretím osobám lietadlami zahŕňa poistenie:

1. zodpovednosti za škodu voči tretím osobám spôsobenú prevádzkou lietadiel na území a mimo územia Slovenskej republiky,
2. zodpovednosť za škodu voči tretím osobám spôsobenú lietadlami na zemi na území a mimo územia Slovenskej republiky,
3. zodpovednosti za škodu voči cestujúcim na palube lietadla, a to :
4. škody na zdraví alebo škody, ktorá sa nahrádza pri usmrtení,
5. škody na batožine a / alebo osobných veciach cestujúcich,
6. nákladov spojených s vyšetrovaním poistnej udalosti,
7. zodpovednosti za škodu za prepravovaný tovar a poštové zásielky,
8. rizika vojny, únosu a terorizmu podľa doložky AVN 52 E.

Článok IV

**Termíny plnenia a doba platnosti rámcovej dohody**

1. Trvanie rámcovej dohody je stanovená na obdobie od 01. 02. 2025 do 31. 01. 2026, pričom poistným obdobím je jeden kalendárny rok od 01. februára do 31. januára.
2. Termín plnenia je priebežne po dobu platnosti rámcovej dohody, na základe uzavretej poistnej zmluvy.

Článok V

**Územná platnosť**

Zodpovednosť za škodu spôsobenú tretím stranám lietadlami je požadovaná v územnej platnosti:

|  |  |  |  |
| --- | --- | --- | --- |
| Lietadlo | Celý svet  vrátane USA a Kanady | Celá Európa, Ázia, blízky východ a severná Afrika | Európska únia |
| Airbus A319-115CJ | áno | --- | --- |
| Fokker F28 Mk0100 | --- | áno | --- |
| Mi-171 | --- | --- | áno |
| Bell 429 | --- | --- | áno |
| Leonardo AW189 | --- | --- | áno |

Článok VI

**Limity poistného krytia**

Limity poistného krytia z jednej škodovej udalosti sú pre každý letún a vrtuľník požadované ako minimálne poistné krytie v zmysle ustanovení Nariadenia Európskeho parlamentu a Rady (ES)č. 785/2004 z 21. apríla 2004 o požiadavkách na poistenie leteckých dopravcov a prevádzkovateľov lietadiel v platnom znení.

Článok VII

**Spoluúčasť**

Spoluúčasť sa nedojednáva.

Článok VIII

**Poistné, výška a splatnosť poistného**

1. Výška poistného (cena za službu) je stanovená dohodou v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
2. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené.
3. Maximálna výška poistného za jeden kalendárny rok v súlade s výsledkom verejného obstarávania za Zoznam lietadiel v súbore, je uvedená v prílohe č. 3 tejto rámcovej dohody.
4. Pre potreby uzavierania poistných zmlúv Poistník v dostatočnom časovom predstihu pred nadobudnutím účinnosti poistnej zmluvy alebo pred uplynutím poistného obdobia, ktorým je jeden kalendárny rok v súlade s čl. II bod 3. tejto rámcovej dohody doručí poisťovateľovi písomnú výzvu na uzavretie poistnej zmluvy, vrátane aktuálneho platného Zoznamu lietadiel v súbore. Poisťovateľ v súlade s vyššie citovaným bodom predloží Poistníkovi návrh na uzavretie poistnej zmluvy, ktorej súčasťou je aj výška poistného. Zoznam lietadiel v súbore sa po doručení Poisťovateľovi stáva neoddeliteľnou prílohou č. 1 uzatváranej poistnej zmluvy.
5. Úhradu poistného bude na základe uzatváraných poistných zmlúv vykonávať Poistník súhrnne za Zoznam lietadiel v súbore v jednej platbe (ročne)  do termínu 28.2.2025 príslušného kalendárneho roka a splatnosti (maximálne 30 dní).
6. Pri zániku poistenia v priebehu kalendárneho roka vráti Poisťovateľ zostávajúcu pomernú časť už uhradeného poistného (tzv. nespotrebované poistné) Poistníkovi, a to tak, že nespotrebované poistné bude rozpočítané do ešte neuhradených splátok štvrťročného poistného, resp. ak už boli uhradené všetky splátky, vráti na účet Poistníka.

Článok IX

**Osobitné dojednania**

1. Poistník si vyhradzuje právo v čase trvania rámcovej dohody spresňovať špecifikáciu poisťovaných lietadiel pre poistné obdobie podľa vlastných potrieb.
2. Poisťovateľ a Poistník sa dohodli na ochrane údajov v súlade so zákonom č. 18/2018 Z. z.   
   o ochrane osobných údajov a o zmene a doplnení niektorých zákonov v znení neskorších predpisov a na ochrane ostatných údajov o poistných udalostiach voči tretím osobám. Likvidáciu poistných udalostí bude Poisťovateľ zabezpečovať zamestnancami spôsobilými na oboznamovanie sa s utajovanými skutočnosťami stupňa „Vyhradené“.
3. V Prílohe č. 4 tejto rámcovej dohody sú uvedené údaje o všetkých známych subdodávateľoch poisťovateľa, ktorí sú známi v čase uzavierania tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4. Poisťovateľ je povinný Poistníkovi písomne oznámiť akúkoľvek zmenu údajov u subdodávateľov uvedených v Prílohe č. 4 tejto rámcovej dohody, a to bezodkladne.
5. V prípade zmeny subdodávateľa je Poisťovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Poisťovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“), má povinnosť zapisovať sa do registra partnerov verejného sektora, musí byť zapísaný v registri partnerov verejného sektora, pričom jeho konečným užívateľom výhod nesmie byť osoba v zmysle § 11 ods. 1 písm. c) zákona č. 343/2015 Z.z.. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
6. Poisťovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poisťovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

Článok X

**Zánik rámcovej dohody**

1. Pri podstatnom porušení zmluvných povinností vyplývajúcich z tejto rámcovej dohody môže ktorákoľvek zmluvná strana písomne odstúpiť od tejto rámcovej dohody a požadovať od druhej zmluvnej strany náhradu škody, ktorá jej vinou vznikla, v súlade s platnou právnou úpravou. Odstúpenie od tejto rámcovej dohody je účinné dňom jeho doručenia druhej zmluvnej strane. Úplná alebo čiastočná zodpovednosť zmluvnej strany za škodu je vylúčená v prípadoch zásahu vyššej moci. Pre účely tejto rámcovej dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď.
2. Za podstatné porušenie tejto rámcovej dohody na strane poistníka sa považuje omeškanie s úhradou poistného o viac ako (60) dní po lehote splatnosti.
3. Za podstatné porušenie tejto rámcovej dohody na strane poisťovateľa sa považujú prípady, ak:
   1. v čase jej uzavretia existoval dôvod na vylúčenie Poisťovateľa pre nesplnenie podmienky účasti podľa § 32 ods. 1 písm. a) v spojení s ust. § 32 ods. 7 ods. 8 zákona č. 343/2015 Z. z alebo vznikol akýkoľvek iný dôvod na vylúčenie Poisťovateľa podľa zákona 343/2015 Z.z,
   2. táto nemala byť uzavretá s Poisťovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
   3. sa proti Poisťovateľovi začalo konkurzné konanie alebo reštrukturalizácia,
   4. Poisťovateľ vstúpil do likvidácie,
   5. pre Poisťovateľa sa splnenie zmluvných povinností stalo nemožným,
   6. Poisťovateľ nebol v čase jej uzavretia zapísaný v registri partnerov verejného sektora alebo ak bol vymazaný z registra partnerov verejného sektora.

4. Rámcovú dohodu je možné ukončiť aj:

- písomnou dohodou zmluvných strán.

Článok XI

**Zmluvné pokuty a úroky z omeškania**

Zmluvné pokuty a úroky z omeškania budú dohodnuté v poistných zmluvách v súlade s ustanoveniami Obchodného zákonníka.

Článok XII

**Záverečné ustanovenia**

1. Poisťovateľ poveruje zástupcu na rokovanie vo veciach zmluvných v osobe XXXX.
2. Poistník poveruje zástupcu na rokovanie vo veciach zmluvných v osobe xxxxxxxxxxxxxxxxxxx.
3. V prípade poistnej udalosti je potrebné kontaktovať zamestnancov Poisťovateľa, ktorí podajú všetky informácie potrebné k likvidácii poistnej udalosti, a to: XXXXXX.
4. Jednotlivé ustanovenia tejto rámcovej dohody sa môžu meniť a dopĺňať len na základe číslovaných písomných dodatkov k rámcovej dohode v súlade s ust. § 18 zákona č. 343/2015 Z. z.,, podpísaných oprávnenými zástupcami oboch zmluvných strán.
5. Vzťahy touto rámcovou dohodou neupravené sa riadia príslušnými ustanoveniami Občianskeho zákonníka, Obchodného zákonníka, Nariadením Európskeho parlamentu a Rady (ES) č. 785/2004 o požiadavkách na poistenie leteckých dopravcov a leteckých prevádzkovateľov v platnom znení , zákonom o civilnom letectve a ostatnými všeobecne záväznými právnymi predpismi platnými na území Slovenskej republiky.
6. Zmluvné strany sa zaväzujú, že všetky spory vyplývajúce z tejto rámcovej dohody budú riešiť rokovaním o možnej dohode.
7. Zmluvné strany sa dohodli, že vzťahy vzniknuté medzi zmluvnými stranami na základe tejto rámcovej dohody sa budú riadiť slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.
8. Táto rámcová dohoda je vypracovaná v troch vyhotoveniach, z ktorých každé má platnosť originálu. Poisťovateľ obdrží jedno (1) vyhotovenie tejto rámcovej dohody a poistník dve (2) vyhotovenia tejto rámcovej dohody.
9. Táto rámcová dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie zabezpečí Poistník.
10. Zmluvné strany prehlasujú, že si túto rámcovú dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.

Neoddeliteľnou súčasťou tejto rámcovej dohody sú prílohy:

Príloha č. 1: Opis predmetu zákazky spolu so špecifikáciou poisťovaných lietadiel a predpokladaným

rozsahom poistného obdobia počas trvania rámcovej dohody

Príloha č. 2: Vlastný návrh plnenia predmetu zákazky - návrh poistnej zmluvy

Príloha č. 3: Štruktúrovaný rozpočet ceny poistného

Príloha č. 4: Zoznam subdodávateľov

V Bratislave dňa: ................................. V Bratislave dňa: ....................................

Za Poisťovateľa Za Poistníka

......................................................... ...............................................................

štátny tajomník MV SR

.........................................................

Príloha č. 1:

Opis predmetu zákazky spolu so špecifikáciou poisťovaných lietadiel a predpokladaným

rozsahom poistného obdobia počas trvania rámcovej dohody

|  |  |
| --- | --- |
|  | Príloha č. 2:  Vlastný návrh plnenia predmetu zákazky - návrh poistnej zmluvy |
|  |  |
|  |  |

Príloha č. 3

Štruktúrovaný rozpočet ceny poistného Príloha č. 4:

Zoznam subdodávateľov

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa**  **(obchodné meno, IČO, sídlo)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. | **///** | **///** | **///** | **///** |
| 2. | **///** | **///** | **///** | **///** |
| 3. | /// | /// | /// | /// |

V Bratislave dňa: .................................

.........................................................

I

.........................................................